Handelen mellom Skandinavia og Den iberiske halvøya var lønnsom og markedet for salt som konserveringsmiddel for fødevarer for både eksport og omsetning innenlands var stort. Transporten var likevel forbundet med fare, ettersom flere krigførende nasjoner med kaperreder, som blant annet Dunkerque, lå langs ruten. Den gikk gjennom Nordsjøen, gjennom Den engelske kanal og ut mot Atlanterhavet. I årene fra 1621 til 1648 var Nederland og Spania i krig, noe som gjorde handelen meget risikabel utover 1620-årene.